ડેઇલી મેઇલના રિપોર્ટ મુજબ, આ મશીન સ્કેન કરી તમારા મગજમાં ચાલી રહેલી વાતોને પ્રતીક રૂપે પ્રસ્તુત કરે છે. આ શોધ માનવી અને કમ્પ્યૂટર વચ્ચેની ટેલિપેથિક કનેક્શનની દિશામાં મોટું ડગલું માનવામાં આવી રહ્યું છે, જે માનવીના મગજમાં ચાલી રહેલી વાતો અને તેનાં સપનાં વિશે જાણી શકશે. પ્રયોગ દરમિયાન જાણવા મળ્યું હતું કે, જ્યારે વ્યક્તિનો એમઆરઆઈ બ્રેઇન સ્કેન કરવામાં આવી રહ્યો હતો ત્યારે તે જે વસ્તુઓ જોઈ રહી હતી, મશીને બિલકુલ તે જ સિમ્બોલ રજૂ કર્યા હતા. ફંક્શનલ એમઆરઆઈ સ્કેનનો ઉપયોગ મસ્તિષ્કની ગતિવિધિઓને જાણવા માટે કરવામાં આવે છે. આ દરમિયાન જોવામાં આવ્યું કે, મસ્તિષ્કનો કયો ભાગ સક્રિય છે.